Недопустима част от междинната или годишната печалба
 Член 26, параграф 2 от РКИ
 В този ред не се представя никаква стойност, ако институцията е отчела загуба за референтния период, защото загубата ще бъде изцяло приспадната от базовия собствен капитал от първи ред.
 Ако институцията отчита печалба, се докладва тази част от нея, която е недопустима по силата на член 26, параграф 2 от РКИ (т.е. неодитираната печалба и очакваните отчисления или дивиденти).
 Внимание: при печалба приспадната сума трябва най-малкото да е равна на междинните дивиденти.
 0180
 1.1.1.3. Натрупан друг всеобхватен доход
 Член 4, параграф 1, точка 100 и член 26, параграф 1 от РКИ
 Докладваната стойност е нетно от данъчните отчисления, очаквани към момента на изчисляването, и преди прилагането на пруденциалните филтри. Докладваната стойност се определя в съответствие с член 13, параграф 4 от Делегиран регламент (ЕС) No 241/2014 на Комисията (6).
 0200
 1.1.1.4. Други резерви
 Член 4, параграф 1, точка 117 и член 26, параграф 1, буква д) от РКИ
 Съгласно определението в РКИ други резерви са „резервите по смисъла на приложимата счетоводна рамка, за които съгласно приложимия счетоводен стандарт се прилага изискването за оповестяване, с изключение на сумите, вече включени в натрупания друг всеобхватен доход или неразпределената печалба“.
 Докладваната стойност е нетно от данъчните отчисления, очаквани към момента на изчисляването.
 0210
 1.1.1.5. Фонд за покриване на общия банков риск
 Член 4, параграф 1, точка 112 и член 26, параграф 1, буква е) от РКИ
 Съгласно определението в член 38 от ДОБ средствата за покриване на общите банкови рискове представляват „[размерът], който кредитните институции решават да заделят за покриване на такива рискове, тъй като това се налага поради спецификата на банковата дейност и свързания с нея риск“.
 Докладваната стойност е нетно от данъчните отчисления, очаквани към момента на изчисляването.
 0220
 1.1.1.6. Преходни корекции поради унаследяване на капиталови инструменти на базовия собствен капитал от първи ред
 Член 483, параграфи 1, 2 и 3 и членове 484—487 от РКИ
 Размерът на капиталовите инструменти, унаследени като базов собствен капитал от първи ред и обект на преходно третиране във връзка с това. Докладваната стойност се получава директно от CA5.
 0230
 1.1.1.7. Малцинствено участие, признато в базовия собствен капитал от първи ред
 Член 4, параграф 1, точка 120 и член 84 от РКИ
 Сборът от всички малцинствени участия в дъщерни предприятия, включен в консолидирания базов собствен капитал от първи ред.
 0240
 1.1.1.8. Преходни корекции поради допълнителни малцинствени участия
 Членове 479 и 480 от РКИ.
 Корекции на малцинствените участия поради преходни разпоредби. Тази позиция се получава директно от CA5.
 0250
 1.1.1.9. Корекции на базовия собствен капитал от първи ред поради пруденциални филтри
 Членове 32—35 от РКИ
 0260
 1.1.1.9.1. (–) Увеличение на собствения капитал, произтичащо от секюритизирани активи
 Член 32, параграф 1 от РКИ
 Докладваната стойност е увеличението на собствения капитал на институцията, произтичащо от секюритизирани активи, в съответствие с приложимия счетоводен стандарт.
 Например тази позиция включва бъдещия приход от лихвен марж, който води до печалба от продажбата за институцията, а при инициаторите — нетната печалба в резултат на капитализацията на бъдещи приходи от секюритизирани активи,